Branden er opstået i villaen ved de gamle autoophug på Aalborgvej. Branden blev opdaget kort efter klokken fem og brandvæsnet var hurtigt fremme. Der var frygt for, at der var personer i bygningen, men det oplyses nu, at det ikke lader til at være tilfældet. På grund af villanes beliggenhed, helt ud til vejen, valgte politi og beredskab at afspærre Aalborgvej for kørende trafik, mens branden slukkes. Det forventes at vejen genåbnes omkring klokken 9. Det er dog muligt at passere til fods eller på cykel.

Opsummering:
En voldsom brand hærger her til morgen en ejendom på Aalborgvej i Brønderslev. Aalborgvej er spærret for gennemkørsel.